'এইবোৰ কৰি নাথাকিব...': মোদীৰ লাডাখ ভ্ৰমণৰ পিছত ভাৰতক সকীয়নি চীনৰ!\n'এইবোৰ কৰি নাথাকিব...': মোদীৰ লাডাখ ভ্ৰমণৰ পিছত ভাৰতক সকীয়নি চীনৰ!\nJuly 4, 2020 2:15 pm\nলাডাখৰ ভাৰত-চীন সীমান্তৰ উত্তেজনা নিৰশনৰ বাবে দুয়ো পক্ষৰ সেনাৰ ক'ৰ কামাণ্ডাৰ পৰ্যায়ৰ আলোচনা চলি থাকিলেও উত্তেজনাৰ কোনো শাম কটা নাই।\nএই আলোচনাৰ মাজতে কালি ভাৰতৰ প্ৰধানমন্ত্ৰী নৰেন্দ্ৰ মোদীয়ে হঠাৎ লাডাখ সীমান্ত ভ্ৰমণ কৰাৰ পাছত সীমান্তৰ উত্তেজনাই পুনৰ শীৰ্ষত উঠিছে।\nপ্ৰধানমন্ত্ৰী মোদীৰ লাডাখ ভ্ৰমণক সহজভাৱে ল'ব পৰা নাই বেইজিঙে।\nবেইজিঙে ভাৰতৰ প্ৰধানমন্ত্ৰী নৰেন্দ্ৰ মোদীৰ লাডাখ ভ্ৰমণৰ পিছতে প্ৰতিক্ৰিয়া প্ৰকাশ কৰি কৈছে যে, দুয়োপক্ষই পৰিস্থিতি ঘোলা কৰাৰ এনে কোনো পদক্ষেপ লোৱা উচিত নহয়।\nচীন বৈদেশিক মন্ত্ৰালয়ৰ মুখপাত্ৰ ঝাও লিজিয়ানে শুকুৰবাৰে কয় যে, "ভাৰত ও চীনৰ মাজত যোগাযোগ হৈ আছে। উত্তেজনা নিৰশনৰ বাবে সামৰিক আৰু কূটনৈতিক স্তৰৰ আলোচনা চলি আছে। কোনো নতুন সমস্যাৰ সৃষ্টি কৰাৰ 'পদক্ষেপ' লোৱাৰ পৰা উভয় পক্ষই বিৰত থকা উচিত।"\nপ্ৰধানমন্ত্ৰী মোদীৰ লাডাখ ভ্ৰমণক প্ৰত্যক্ষভাৱে আক্ৰমণ নকৰি চীনৰ বৈদেশিক মন্ত্ৰালয়ে কৌশলী স্থিতি গ্ৰহণ কৰাও দেখা গৈছে।\nএই সম্পৰ্কত বৈদেশিক মন্ত্ৰালয়ে ৰাজনৈতিক মন্তব্য প্ৰকাশ নকৰিলেও চীনৰ কূটনৈতিক মহলে প্ৰকাশ কৰিছে যে ১৫ জুনৰ দুয়োপক্ষৰ সেনাৰ ৰক্তক্ষয়ী সংঘৰ্ষই সৃষ্টি কৰা উত্তেজনাক মোদীৰ লাডাখ ভ্ৰমণে পুনৰ নতুন মাত্ৰা প্ৰদান কৰিছে।\nঅৰ্থাৎ চীনে ইয়াৰ দ্বাৰা এই ইঙ্গিত প্ৰদান কৰিছে যে ভাৰতৰ প্ৰধানমন্ত্ৰীৰ লাডাখ ভ্ৰমণে সীমান্তৰ উত্তেজনা নিৰশন কৰাৰ বিপৰীতে বৃদ্ধিহে কৰিছে।\nএইবাৰ নিষিদ্ধ ঘোষিত ড্ৰাগছ অথবা হিৰোইন নহয় অসম চৰকাৰে নষ্ট কৰিলে গঁড়ৰ খৰ্গ!\nভূমি পট্টা বিচাৰি চৰকাৰৰ বিৰুদ্ধে প্ৰতিবাদ সদৌ অসম অনুসূচীত জাতি ছাত্ৰ সন্থাৰ\nৰাষ্ট্ৰসংঘলৈ দূত মনোনয়ন তালিবানৰ, অংশগ্ৰহণ কৰিব ৰাষ্ট্ৰসংঘৰ সাধাৰণ সভাত!
